smcproject/ml-wiki-sentences huggingface dataset:
ഒരുകാലത്ത് കൊടുംവനമായിരുന്നതും വന്യജീവികളുടെ വിഹാരരംഗമായിരുന്നതുമായ ഈ പ്രദേശങ്ങളിൽ വന്യജന്തുക്കളുടെ പേരിനെ അനുസ്മരിപ്പിക്കുന്ന കരിമ്പീലി, പന്നിപ്പാറ, മുള്ളൻ മടക്കൽ, ആനക്കല്ല് തുടങ്ങിയ ധാരാളം സ്ഥലനാമങ്ങളുണ്ട്.
വന്യജീവികളിൽ ഇന്നവശേഷിക്കുന്ന ഏകവർഗ്ഗമായ കുരങ്ങുകളെ ഊരകം മലയിൽ ഇപ്പോഴും അപൂർവ്വമായി കാണാം.
ഈ പഞ്ചായത്തിന്റെ ഭൂമിശാസ്ത്രസവിശേഷതകളായ കുന്ന്, പാറ, ചാലുകൾ, തോടുകൾ, പറമ്പ് എന്നിവയുമായി ബന്ധപ്പെട്ടാണ് ഒട്ടേറെ സ്ഥലനാമങ്ങൾ ഇന്നും അറിയപ്പെടുന്നത്.
ഉയർന്ന മലമ്പ്രദേശങ്ങളും, സമതലങ്ങളും, പാടശേഖരങ്ങളും നിറഞ്ഞതാണ് ഊരകം പഞ്ചായത്ത്.
മലയോരത്ത് കൃഷിചെയ്തിരുന്ന കപ്പ( പ്രദേശത്തുകാർ പൂള എന്ന് പേര് പറയും) ബ്രിട്ടീഷുകാർ ഒരു കേന്ദ്രത്തിലെത്തിച്ച് കയറ്റുമതി ചെയ്തിരുന്നു.
ആ പ്രദേശമിന്ന് പൂളാപ്പീസ് എന്ന് അറിയപ്പെടുന്നു.
സമൃദ്ധമായ  പച്ചക്കറി , വാഴ,തണ്ണിമത്തൻ  കൃഷികൾ കൊണ്ട് പ്രസിദ്ധമാണ് ഊരകത്തെ  കൽപ്പാത്തിപ്പാടം.
പഞ്ചായത്തിൻറെ തെക്ക് ഭാഗത്തിലൂടെ കടലുണ്ടിപ്പുഴ പടിഞ്ഞാറ് ഭാഗത്തോഴുകുന്നു.
പഞ്ചായത്തിലെ മിക്ക വാർഡുകളിലേക്കും പുഴയിൽ നിന്ൻ ശുദ്ധീകരിച്ച കുടിവെള്ള പദ്ധതി നടപ്പിലാക്കിയിട്ടുണ്ട്.
ചരിത്രം സാമൂഹ്യ ചരിത്രം
പഴയ കാലത്ത് ഓത്തുപള്ളികളിലൂടെയും എഴുത്തുതറകളിലൂടെയും വിദ്യാഭ്യാസം ലഭിച്ച ഒട്ടേറെ പ്രതിഭകൾ ഈ പഞ്ചായത്തിൽ ഉണ്ടായിട്ടുണ്ട്.
ഇവരിൽ അദ്വിതീയനായിരുന്നു മഹാകവി വി.സി. ബാലകൃഷ്ണപ്പണിക്കർ .
പ്രമുഖ മുസ്ളീം പണ്ഡിതനും ആത്മീയനേതാവുമായിരുന്ന മാട്ടിൽ അലവി മുസ്ളിയാർ 1855-ൽ ഊരകത്താണ് ജനിച്ചത്.
കെ.കെ.പൂകോയതങ്ങൾ സാമൂഹ്യ സാംസ്കാരിക രാഷ്ട്രീയ ആത്മീയ രംഗങ്ങളിൽ നിറഞ്ഞു നിന്ന വ്യക്തിയായിരുന്നു.
കെ.കെ.പൂകോയതങ്ങൾ
സയ്യിദ് അബ്ദുള്ള മൻസൂർക്കോയ കുഞ്ഞിക്കോയ തങ്ങളുടെയും ഇംബിച്ചിബീവിയുടെയും മകനായി 1942ജനുവരി 10 വെള്ളിയാഴ്ച ഊരകത്ത് ജനിച്ചു.
പ്രാഥമിക വിദ്യഭ്യാസത്തിനുശേഷം ഹോമിയോ പതിയിൽ ട്രൈനിങും പഠനവും പൂർത്തിയാക്കി.
1965ൽ തന്റെ വീട്ടുവളപ്പിൽ ഹോമിയോ ഡിസ്‌പെൻസറി ആരംഭിച്ച് സേവനം തുടങ്ങി.
സാമൂഹ്യപ്രവർത്തനരംഗത്ത് താൽപര്യമുണ്ടായിരുന്ന തങ്ങൾ പഞ്ചായത്ത് മുസ്ലിം യൂത്ത് ലീഗിലൂടെ രാഷ്ട്രീയ രംഗ്‌ത്തേക്ക് കടന്നുവന്നു.
തുടർന്ന് മുസ്ലിം ലീഗിൽ സജീവമായി.
പഞ്ചായത്ത് മുസ്ലിം ലീഗ് പ്രസിഡണ്ട്, മണ്ഡലം മുസ്ലിം ലീഗ് പ്രസിഡണ്ട്, മുസ്ലിം ലീഗ് ജില്ലാ പ്രവർത്തക സമിതി അംഗം, മുസ്ലിം ലീഗ് സംസ്ഥാന കൗൺസിലർ എന്നീ മേഖലകളിൽ പ്രവർത്തിച്ചു.
സുന്നി പ്രവർത്തനത്തിലും തങ്ങൾ സജീവമായി.
എസ്.വൈ.എസ്, എസ്.എം.എഫ് എന്നീ മേഖലകളിൽ പഞ്ചായത്ത് തലം മുതൽ മണ്ഡലം തലം വരെ തങ്ങൾ ഉയർന്ന് പ്രവർത്തിച്ചു.
കോട്ടുമല അബൂബക്കർ മുസ്‌ലിയാർ സമാരക അറബിക് കോളേജ്, വളാഞ്ചേരി മർക്കസുത്തർബിയ്യത്തുൽ ഇസ്ലാമിയ്യ, ദാറുൽ ഹുദാ ഇസ്ലാമിക് അക്കാദമി തുടങ്ങി വിവിധ മതസ്ഥാപനങ്ങളുടെ ഭാരവാഹിത്വവും തങ്ങൾക്കുണ്ടായിരുന്നു.
തുടർന്ന് ഭരണരംഗത്തായിരുന്നു തങ്ങളുടെ സേവനം.
1979ൽ ഊരകം പഞ്ചായത്തിലെ 4-ാംവാർഡിൽ നിന്നും പഞ്ചായത്ത് ബോർഡിലേക്ക് തിരഞ്ഞെടുക്കപ്പെട്ട തങ്ങൾ അതേ വർഷം തന്നെ പഞ്ചായത്ത് ബോർഡിന്റെ പ്രസിഡണ്ടായി സ്ഥാനമേൽക്കുകയും ചെയ്തു.
1995 വരെ അദ്ദേഹം ഊരകം ഗ്രാമ പഞ്ചായത്തിന്റെ പ്രസിഡണ്ട് പദവിയിൽ വിരാജിച്ചു.
ഒട്ടേറെ വികസന പ്രവർത്തനങ്ങൾക്കും മറ്റും അദ്ദേഹത്തിന്റെ നീണ്ട ഒന്നരപതിറ്റാണ്ടുകാലത്തെ ഭരണം കാരണമായിട്ടുണ്ട്.
തങ്ങളുടെ സ്മരണക്കായി നിരവധി സ്ഥാപനങ്ങൾ ഇന്ന് ഊരകം പഞ്ചായത്തിൽ പ്രവർത്തിക്കുന്നുണ്ട്.
നെല്ലിപ്പറമ്പിലെ കെ.കെ.പൂക്കോയ തങ്ങൾ സ്മാരക സൗധം, കുറ്റാളൂരിൽ പ്രവർത്തിക്കുന്ന നജാത്ത് വനിത അറബിക് കോളേജ് എന്നിവ അതിൽ പ്രധാനപ്പെട്ടതാണ്.
തങ്ങളുടെ സ്മരണക്കായി പഞ്ചായത്ത് മുസ്ലിം യൂത്ത് ലീഗ് കമ്മറ്റി 2009ൽ ആരംഭിച്ച് കെ.കെ.പൂക്കോയ തങ്ങൾ സ്മാരക സേവന പുരസ്‌കാരം ജില്ലയിലെ മികച്ച സാമൂഹ്യപ്രവർത്തകന് നൽകി വരുന്നുണ്ട്.
താനൂർ ഓലപ്പീടിക സ്വദേശി പച്ചേരി അപ്പുവിനാണ് 2009ലെ പുരസ്‌കാരം സമർപ്പിച്ചത്.
പാണക്കാട് സയ്യിദ് മുഹമ്മദലി ശിഹാബ് തങ്ങളാണ് പ്രഥമ അവാർഡ് നൽകിയത്.
2010ലെ സേവന പുരസ്‌കാരം തെന്നല ഹസനിയ്യ യതീംഖാന സ്ഥാപകൻ തലാപ്പിൽ മരക്കാർ ഹാജിക്ക് പാണക്കാട് സയ്യിദ് ഹൈദരലി ശിഹാബ് തങ്ങൾ സമ്മാനിച്ചു.
2011ലെ പുരസ്‌കാരം കണ്ണമംഗലം സ്വദേശി പക്കിയൻ യൂസുഫ് മാസ്റ്റർക്ക് പാണക്കാട് സയ്യിദ് സാദിഖലി ശിഹാബ് തങ്ങളാണ് സമ്മാനിച്ചത്.
5000 രൂപയും പ്രശസ്തി പത്രവും അടങ്ങുന്നതാണ് അവാർഡ്.
പാണക്കാട് സയ്യിദ് സാദിഖലി ശിഹാബ് തങ്ങൾ, സി.പി.സൈതലവി അടങ്ങിയ ജ്യൂറിയാണ് അവാർഡ് ജേതാവിനെ പ്രഖ്യാപിക്കുന്നത്.
കെ.കെ.അലിഅക്ബർ തങ്ങൾ മകനാണ്.
കെ.കെ.പൂക്കോയ തങ്ങൾ സ്മാരക സേവന പുരസ്‌കാരം
കെ.കെ.പൂക്കോയ തങ്ങളുടെ സമരണ ജില്ലയിലേക്ക് വ്യാപിക്കുക എന്ന ലക്ഷ്യത്തോടുകൂടി 2009ൽ പഞ്ചായത്ത് മുസ്ലിം യൂത്ത് ലീഗ് കമ്മറ്റിയുടെ കീഴിൽ ഏർപ്പെടുത്തിയ പുരസ്‌കാരമാണിത്.
മലപ്പുറം ജില്ലയിലെ മകച്ച സാമൂഹ്യ പ്രവർത്തകനെ കണ്ടെത്തിയാണ് പുരസ്‌കാരം സമ്മാനിക്കുന്നത്.
പാണക്കാട് സയ്യിദ് സാദിഖലി ശിഹാബ് തങ്ങൾ, സി.പി.സൈതലവി അടങ്ങുന്ന ജ്യൂറിയാണ് അവാർഡ് ജേതാവിനെ തിരഞ്ഞെടുക്കുന്നത്.
2009ൽ ആരംഭിച്ച് കെ.കെ.പൂക്കോയ തങ്ങൾ സ്മാരക സേവന പുരസ്‌കാരം ജില്ലയിലെ മികച്ച സാമൂഹ്യപ്രവർത്തകന് നൽകി വരുന്നുണ്ട്.
കൂടുതൽ വിവരങ്ങക്ക് (ഊരകം മല) എന്ന് സെർച് ചെയ്യുക
അവാർഡ്‌ ജേതാക്കൾ
Muhss oorakam ഊരകം പഞ്ചായത്തിലെ ഒട്ടേറെ പ്രതിഭകളെ വാർത്തെടുത്ത സ്ഥാഭനമാണ്.
പിൽകാലത് IAS ഓഫീസർ ആയി മാറിയ ജുനൈദ്, ഗോകുലം കേരള fc അടക്കമുള്ള പ്രമുഖ ക്ലബ്‌ കൾ ക്ക് വേണ്ടി പന്ത് തട്ടിയ മുഹമ്മദ്‌ ആസിഫ് തുടങ്ങിയവരെല്ലാം muhss വളർത്തിയ പ്രതിഭകളാണ്.
ആസിഫ് ഒരു വിദേശ രാജ്യത്തിനു വേണ്ടി AFC Asian cup കളിച്ച ആദ്യത്തെ ഇന്ത്യൻ താരം കൂടിയാണ്.
പ്രമുഖ ഇന്ത്യൻ ക്ലബ്‌ Chennayi city fc ക്ക് എതിരെ ആയിരുന്നു താരാത്തിന്റെ അരങ്ങേറ്റം.
(Gokulam Kerala set to sign defender Muhammad Asif - Khel Now https://khelnow.com/football/i-league-2020-21-gokulam-kerala-muhammad-asif )
2009 	Pacheri Appu
2010       Thalappil Marakkar Haji
2011  	Pakkiyan Yusaf Master അവലംബം ↑
ഊരകം, തൃശ്ശൂർ ഇംഗ്ലീഷ് വിലാസം https://ml.wikipedia.org/wiki/Urakam,_Thrissur
കേരളത്തിലെ തൃശ്ശൂർ ജില്ലയിലെ ഒരു ഗ്രാമമാണ് ഊരകം .
ചേർപ്പ് ഗ്രാമപഞ്ചായത്തിന്റെ ഭാഗമാണിത്.
നൂറ്റെട്ട് ദുർഗ്ഗാക്ഷേത്രങ്ങളിൽ ഒന്നായി  കരുതപ്പെടുന്ന ഊരകം അമ്മത്തിരുവടി ക്ഷേത്രം ഇവിടെ സ്ഥിതി ചെയ്യുന്നു.
തൃശ്ശൂരിൽ നിന്ന് ഇരിഞ്ഞാലക്കുട , കൊടുങ്ങല്ലൂർ , പറവൂർ തുടങ്ങിയ സ്ഥലങ്ങളിലേയ്ക്കുള്ള വഴിയിലാണ് ഊരകം.
ഊരകം (വിവക്ഷകൾ)
ഊരകം എന്ന പേരിൽ കേരളത്തിൽ ഒന്നിലധികം സ്ഥലങ്ങളുണ്ട് ഊരകം (ഗ്രാമപഞ്ചായത്ത്) - മലപ്പുറം ജില്ല ഊരകം (തൃശൂർ) - തൃശൂർ ജില്ലയിലെ ഒരു ഗ്രാമം ഊരകം (സസ്യം) - Abutilon hirtum ഊര്=നാട്.
അകം=ഉള്ള് (ഉൾനാട് ) മറ്റ് ഉപയോഗങ്ങൾ ഊരകം മല ഇതൊരു വിവക്ഷാതാളാണ് : ഒരേ വാക്കിനാൽ വിവക്ഷിക്കാവുന്ന വിവിധ കാര്യങ്ങളെ കുറിച്ചുള്ള താളുകൾ ഇവിടെ കൊടുത്തിരിക്കുന്നു.
ആളൊരുക്കം
മാധ്യമ പ്രവർത്തകനായ വി.സി. അഭിലാഷ് രചനയും സംവിധാനവും നിർവഹിച്ച് 2018 മാർച്ച് 23 ന് റിലീസ് ആയ ഒരു മലയാള ചലച്ചിത്രമാണ് ആളൊരുക്കം .
ജോളിവുഡ് മൂവീസിനു വേണ്ടി ജോളി ലോനപ്പൻ നിർമ്മിച്ചിരിക്കുന്ന ഈ ചിത്രം സമകാലിക പ്രാധാന്യമുള്ള ഒരു വിഷയമാണ് കൈകാര്യം ചെയ്യുന്നത്.
ഓട്ടൻ തുള്ളൽ കലാകാരനായ പപ്പുപിഷാരടി  പതിനാറു വർഷം മുമ്പ് വീടുവിട്ടിറങ്ങിയ മകനെത്തേടി നടത്തുന്ന യാത്രയെക്കുറിച്ചാണ് ചിത്രം പറയുന്നത്.
പപ്പു പിഷാരടിയായി വേഷമിട്ട ഇന്ദ്രൻസിന് 2017-ലെ മികച്ച നടനുള്ള സംസ്ഥാന ചലച്ചിത്രപുരസ്‌കാരം ലഭിച്ചിരുന്നു.
കലാമണ്ഡലത്തിൽ നിന്നുള്ള വിദ്ഗദരായ കലാകാരന്മാർ ചിത്രത്തിനു വേണ്ടി ഇന്ദ്രൻസിനെ ഓട്ടൻതുള്ളൽ അഭ്യസിപ്പിച്ചിരുന്നു.
ഈ ചിത്രത്തിൽ ശ്രീകാന്ത് മേനോൻ, അലിയാർ, വിഷ്ണു അഗസ്ത്യ, സീത ബാല, എസ്, ഷാജി ജോൺ, ശ്രീഷ്മ, ദീപക് ജയപ്രകാശ്, ബേബി ത്രയ, കലാഭവൻ നാരായണൻകുട്ടി, സജിത്ത് നമ്പ്യാർ, സജിത സാവരിയ എന്നിവരും അഭിനയിച്ചിരിക്കുന്നു.
സാംലാൽ പി തോമസാണ് ചിത്രത്തിന്റെ ഛായാഗ്രഹണം നിർവ്വഹിച്ചിരിക്കുന്നത്.
വിഷ്ണു കല്യാണി എഡിറ്റിങ് നിർവഹിച്ചിരിക്കുന്നു.
അജേഷ് ചന്ദ്രൻ, ഡി യേശുദാസ് എന്നിവരുടെ ഗാനങ്ങൾക്ക്  റോണി റാഫേൽ സംഗീതം നൽകിയിരിക്കുന്നു.
സംഗീത സംവിധായകനായ വിദ്യാധരൻ മാസ്റ്റർ ഈ ചിത്രത്തിന് വേണ്ടി ഗാനമാലപിച്ചിരിക്കുന്നു എന്ന പ്രേത്യേകതയും ഈ ചിത്രത്തിനുണ്ട്.
ആഴമിതി ഇംഗ്ലീഷ് വിലാസം https://ml.wikipedia.org/wiki/Bathymetry ആധുനിക ആഴമാപിനി
കടലുകളുടെ ആഴം അളന്നു തിട്ടപ്പെടുത്തുകയും ആഴമനുസരിച്ചു കടൽത്തറയുടെ ആകൃതി വിശദമാക്കുന്ന ചാർട്ടുകളും മാനചിത്രങ്ങളും (maps) നിർമ്മിക്കുകയും ചെയ്യുന്ന സമുദ്ര വിജ്ഞാനീയശാഖയെ ആഴമിതി (Bathymetry) അഥവാ ആഴമാപനം എന്ന പേരിൽ അറിയപ്പെടുന്നു.
സാധാരണയായി കടലിന്റെ ആഴം കരയിൽനിന്ന് അകലുന്തോറും വർദ്ധിച്ചുവരുന്നു; കടലിന്റെ പല ഭാഗങ്ങളിലെയും ആഴം വ്യത്യസ്തവുമാണ്.
സ്ഥലമണ്ഡലത്തിന്റെ (Lithosphere) മൂന്നിരട്ടി വിസ്താരമുള്ള കടൽത്തറകളുടെ ആഴം വ്യക്തമായി നിർണയിക്കുക സുകരമല്ല; അതുപോലെ തന്നെ അവയുടെ സ്ഥലാകൃതി (Topography) നിർണയിക്കുക എന്നതും.
എന്നാൽ കടലിലൂടെയുള്ള ഗതാഗതം സുഗമമാക്കുന്നതിന് ആഴം അറിയേണ്ടത് അത്യാവശ്യമാണ്.
കൃത്യമായി ആഴം രേഖപ്പെടുത്തുന്നതു കപ്പലുകളെ അപകടത്തിൽനിന്നു രക്ഷപ്പെടുവാൻ വളരെയധികം സഹായിക്കുന്നു.
ഓരോ കപ്പലും പ്രയാണമാർഗ്ഗത്തിലെ ആഴമളന്നു മുന്നോട്ടുപോകുന്ന പതിവാണു മുൻപുണ്ടായിരുന്നത്.
ഗതാഗതം വിപുലമായതോടെ കൂടുതൽ മേഖലകൾ വ്യാപകമായ അഗാധതാമാപനത്തിനു വിധേയമാക്കി കടൽത്തറയുടെ ആകൃതി രേഖപ്പെടുത്തുന്ന വിശദമായ ചാർട്ടുകൾ നിർമ്മിക്കപ്പെട്ടു.
സമുദ്രാന്തര കേബിളുകളിലൂടെ വാർത്താവിനിമയം ആരംഭിച്ചതോടെ കടൽത്തറകളെക്കുറിച്ചുള്ള പരിജ്ഞാനം കൂടുതൽ ആവശ്യമായിത്തീർന്നു.
അറ്റ്ലാന്റിക്കിന്റെ അടിത്തറയെ സംബന്ധിച്ച അറിവുകൾ ആദ്യമായി സംഗ്രഹിക്കപ്പെട്ടു.
19-ആം ശതകത്തിൽതന്നെ ഈ പഠനങ്ങൾ പുരോഗമിച്ചു.
20-ആം ശതകത്തിന്റെ ആരംഭത്തിൽ മുങ്ങിക്കപ്പലുകൾ സർവസാധാരണമായിത്തീർന്നു.
മാസങ്ങളോളം ജലത്തിനടിയിൽ കഴിയുന്ന മുങ്ങിക്കപ്പലുകൾക്ക് അടിത്തറയുടെ ആകൃതി അറിയേണ്ടതാവശ്യമായി.
അത്യഗാധതയിലേക്ക് ഇറങ്ങിച്ചെല്ലാൻ കഴിയുന്ന ഗവേഷണക്കപ്പലുകളും കടൽത്തറയിൽ തങ്ങുന്നതിനുള്ള സജ്ജീകരണങ്ങളും അഗാധതലത്തിലെ സ്ഥലരൂപങ്ങളെക്കുറിച്ചുള്ള അറിവു പതിൻമടങ്ങായി വർദ്ധിപ്പിച്ചിട്ടുണ്ട്.
മാപനരീതികൾ
മുൻകാലങ്ങളിൽ ഈയത്തിന്റെയോ ഇരുമ്പിന്റെയോ കട്ടകൾ കപ്പലിൽനിന്നു ചരടിലോ കമ്പിയിലോ കെട്ടിത്താഴ്ത്തിയാണ് ആഴം അളന്നിരുന്നത്.
പിന്നീട് സമുദ്രപഠനത്തിനായി പ്രത്യേകം നിയോഗിക്കപ്പെട്ട കപ്പലുകൾ ഈ ജോലി നിർവഹിച്ചു.
അവ നിശ്ചിതസ്ഥാനങ്ങൾക്കിടയിൽ സഞ്ചരിച്ച് ആഴമളക്കുന്നു.
ഒരു പ്രത്യേക മേഖലയിൽ തലങ്ങും വിലങ്ങുമായുള്ള അനേകം രേഖകളിൽ ഇങ്ങനെ ആഴം നിർണയിച്ച് മേഖലയുടെ സ്ഥലാകൃതിയെക്കുറിച്ചു സാമാന്യജ്ഞാനം നേടുകയായിരുന്നു ചെയ്തിരുന്നത്.
പ്രാഥമികാന്വേഷണത്തിൽ ഗർത്തങ്ങൾ, വരമ്പുകൾ തുടങ്ങിയവയുടെ സാന്നിധ്യം വ്യക്തമായാൽ അവ സവിശേഷപഠനത്തിനു വിധേയമാക്കുന്നു.
ഏറ്റവും കൂടിയ ആഴമോ ഉയരമോ നിർണയിക്കപ്പെട്ട ബിന്ദുവിനെ കേന്ദ്രമാക്കി പ്രദക്ഷിണം നടത്തി, ആഴത്തിലെ ക്രമാനുഗതമായ വ്യതിയാനങ്ങൾ രേഖപ്പെടുത്തുന്നു.
ഇങ്ങനെ പ്രത്യേക സ്ഥലരൂപങ്ങളുടെ വ്യക്തമായ ആകൃതി ശേഖരിക്കുന്നു.
അന്തർസമുദ്രദ്വീപുകളെയും ഇത്തരം പഠനങ്ങൾക്കു വിധേയമാക്കാറുണ്ട്.
ഇതുകൂടാതെ ദീർഘചതുരമാതൃകയിലുള്ള സർവേയും നടത്തപ്പെടുന്നു.
ഏതെങ്കിലും ഒരു രീതി മാത്രം ഉപയോഗിക്കുന്നതിലുള്ള ന്യൂനത പരിഹരിക്കുവാൻ ഇതുപകരിക്കുന്നു.
ആവർത്തിച്ചുള്ള അളവെടുപ്പിലൂടെ ശേഖരിക്കുന്ന വിവരങ്ങൾ കൂടുതൽ വിശ്വാസയോഗ്യമായിരിക്കും.
ഇത്തരത്തിലുള്ള അഗാധതാമാപനം അന്വേഷകന്റെ ഉദ്ദേശ്യലക്ഷ്യങ്ങളെ ആശ്രയിച്ചിരിക്കുന്നു.
തൻമൂലം ചില പ്രത്യേക മേഖലകൾ മറ്റുള്ളവയെ അപേക്ഷിച്ചു കൂടുതൽ പഠനവിധേയമാകാറുണ്ട്.
മാപനരീതികളിൽ വിപ്ലവകരമായ പരിവർത്തനം വരുത്തിയത് ധ്വാനിക-മാപനത്തിന്റെ (Echo-Sounding) ആവിഷ്കരണമായിരുന്നു.
കപ്പലിൽനിന്നയയ്ക്കുന്ന ശബ്ദവീചികൾ കടൽത്തറയിൽ തട്ടി പ്രതിധ്വനിക്കുന്നു.
കപ്പലിലുള്ള സ്വീകരണികൾ (receivers) ഇവയെ ഗ്രഹിച്ചു ഗ്രാഫുകളിൽ രേഖപ്പെടുത്തും.
ആഴവ്യത്യാസങ്ങൾ ഗ്രാഫിൽ ഏറ്റക്കുറച്ചിലുകളായാണു പ്രകടമാവുന്നത്; അടിത്തറയുടെ സാമാന്യരൂപം മനസ്സിലാക്കുവാനേ ഇവ സഹായകമാകുന്നുള്ളു.
യഥാർഥ ആഴം നിർണയിക്കുന്നതിനു ശബ്ദവീചി പ്രതിധ്വനിച്ച് എത്താനെടുത്ത ആകെ സമയത്തിന്റെ പകുതിയെ-അതായത് ശബ്ദം അടിത്തറയിലെത്താനോ, അവിടെ നിന്നും പ്രതിധ്വനിച്ചു സ്വീകരണിയിൽ പതിക്കാനോ എടുത്ത സമയത്തെ - ശബ്ദത്തിന്റെ വേഗം കൊണ്ടു ഗുണിച്ചാൽ മതി.
ശബ്ദവേഗം, ജലത്തിന്റെ താപം , ലവണത തുടങ്ങിയവയെ ആശ്രയിച്ചിരിക്കുന്നതിനാൽ വേഗം തിട്ടപ്പെടുത്തുമ്പോൾ ആവശ്യമായ സംശുദ്ധി (correction) വരുത്തേണ്ടതാണ്.
സ്ഥലാകൃതി തയ്യാറാക്കുന്നതിൽ ധ്വാനിക-മാപനത്തിനുള്ള മേൻമ പഴയതും പുതിയതുമായ രീതികളിലൂടെ തയ്യാറാക്കപ്പെട്ടിട്ടുളള ആരേഖങ്ങളുടെ താരതമ്യപഠനത്തിൽനിന്നു സുവ്യക്തമാകും.
ചാർട്ടുകളും മാനചിത്രങ്ങളും കറ്റലിനടിയിലെ സ്ഥലാകൃതി
അളന്നുകിട്ടുന്ന വിവരങ്ങളെ അക്കങ്ങളാലോ മറ്റു ഉപയുക്ത ചിഹ്നങ്ങളാലോ സൂചിപ്പിക്കുന്നതാണു ചാർട്ട് (Chart).
കപ്പൽക്കാരുടെ വഴികാട്ടികളാണ് ചാർട്ടുകൾ.
പണ്ടുമുതലേ ഇവ പ്രചാരത്തിലുണ്ടായിരുന്നു.
ഇന്ത്യാക്കാരെ കൂടാതെ ചീനർ ‍, അറബികൾ എന്നിവരും സമുദ്രചാർട്ടുകൾ ഉപയോഗിച്ചിരുന്നതായി രേഖകളുണ്ട്.
എന്നാൽ ഇവയുടെ നിർമ്മാണം വികസിച്ചത് 19-ആം ശതകത്തിന്റെ മധ്യത്തോടുകൂടിയാണ്.
അറിയപ്പെട്ടിരുന്ന വസ്തുതകളെ ആധാരമാക്കി യു.എസ്. നാവികസേനയിലെ മാത്യു മൌറി ആധുനികരീതിയിലുള്ള ചാർട്ടുകളും ചില സമുദ്രങ്ങളുടെ മാനചിത്രങ്ങളും നിർമിച്ചു.
ആദ്യത്തെ ആഗോളചാർട്ട് 1903-ൽ മൊണാക്കോ രാജകുമാരനായ ആൽബെർട്ട് തയ്യാറാക്കി.
അത് ആഴമിതീയ ചാർട്ടു(Bathymetric)കളുടെ മൌലിക രൂപരേഖയായി ഇന്നും കരുതപ്പെടുന്നു.
ഈയിടെയായി സമുദ്രവിജ്ഞാനീയപരവും പ്രതിരക്ഷാപരവുമായ കാരണങ്ങളാൽ അഗാധതാമാപനം പുറം കടലിലേക്കുകൂടി വ്യാപിപ്പിച്ചിട്ടുണ്ട്.
ഇതിന്റെ ഫലമായി എല്ലാ സമുദ്രങ്ങളുടെയും അടിത്തറകളുടെ ആകൃതിയെ സൂചിപ്പിക്കുന്ന ചാർട്ടുകളും മാനചിത്രങ്ങളും തയ്യാറാക്കപ്പെട്ടുവരുന്നു.
മാനചിത്രങ്ങൾ പൊതുവേ സമോച്ചരേഖാ(contour) ചിത്രങ്ങളാണ്.
ഒരേ ആഴമുള്ള ബിന്ദുക്കളെ യോജിപ്പിക്കുന്ന സാങ്കല്പികരേഖകളാണ് ഇവയിൽ സ്ഥലാകൃതിയെക്കുറിച്ചുള്ള സൂചന നല്കുന്നത്.
മലകൾ, താഴ്വരകൾ, സമതലങ്ങൾ, ഗർത്തങ്ങൾ തുടങ്ങിയ വിവിധ സ്ഥലരൂപങ്ങളെ ഭൂപടങ്ങളിലെപോലെതന്നെ സമോച്ചരേഖകളുപയോഗിച്ചു പ്രദർശിപ്പിക്കുന്നു.
കരയിലെ സർവേ നേരിൽ കാണുന്ന ദൃശ്യങ്ങളെക്കൂടി ആധാരമാക്കുന്നു; എന്നാൽ കടൽത്തറയുടെ ചിത്രീകരണം കുറെയൊക്കെ ഊഹാപോഹങ്ങളെ ആശ്രയിക്കുന്നു.
അന്തർജലീയ ഛായാഗ്രഹണവും (Under water photography) അന്തർജലീയ ടെലിവിഷനും സ്ഥിതിഗതികളെ കുറേയൊക്കെ മെച്ചപ്പെടുത്തിയിട്ടുണ്ട്.
എങ്കിൽപോലും കടൽത്തറകളുടെ മാനചിത്രങ്ങൾ നിർമ്മിക്കുക അത്യന്തം ദുഷ്കരമായിത്തന്നെ ശേഷിക്കുന്നു.
പ്രത്യേക മേഖലകളെക്കുറിച്ചുള്ള അടിസ്ഥാന വിവരങ്ങൾ ശേഖരിച്ചു താത്കാലികമായി സമോച്ചരേഖാചിത്രങ്ങൾ നിർമ്മിക്കുന്നു.
അവയെ ആധാരമാക്കി പ്രസക്തമേഖലകൾ സൂക്ഷ്മപരിശോധനയ്ക്കും മാപനത്തിനും വിധേയമാക്കുന്നു.
ഇങ്ങനെ കിട്ടുന്ന വിവരങ്ങൾ ഉൾപ്പെടുത്തി ആധാര ചിത്രത്തെ പരിഷ്കരിക്കുന്നു.
സംശുദ്ധീകരണം പല തവണ ആവർത്തിക്കേണ്ടിവരും.
കടൽത്തറകൾ സദാ പരിവർത്തനത്തിനു വിധേയമാണെന്നതും പരിഗണിക്കേണ്ടതുണ്ട്.
ഭൂചലനങ്ങൾ , സൂക്ഷ്മഭൂചലനങ്ങൾ, അടിയൊഴുക്കുകൾ, നിക്ഷേപണം തുടങ്ങിയ പ്രകൃതി പ്രതിഭാസങ്ങളുടെ ഫലമായി കടൽത്തറയ്ക്കു സ്പഷ്ടമായ വ്യതിയാനങ്ങൾ വന്നു ചേരാം.
ഭൂവിജ്ഞാനീയപരമായ ഘടനയും വിവർത്തന സാധ്യതകളുംകൂടി ഗണിക്കേണ്ടതുണ്ട്.
ഋജുരേഖകളിലുള്ള ആഴമിതി അടിസ്ഥാനമാക്കി പരിച്ഛേദങ്ങൾ (profiles) നിർമ്മിക്കപ്പെടാറുണ്ട്.
ഇവയിൽ ആഴവും സ്ഥാനാന്തരവും ഒരേ തോതിൽ രേഖപ്പെടുത്തപ്പെടുന്നില്ല.
ഊർധ്വാധരസവിശേഷതകൾ (vertical features) സ്പഷ്ടമാവുന്നതിനുവേണ്ടി നിർദ്ദേശാങ്കത്തിലെ (ordinate) അങ്കനം (ആഴത്തിന്റെ) സ്ഥൂലീകരിച്ചു രേഖപ്പെടുത്തുന്നു.
അതതിടത്തെ ആഴവും കടൽത്തറയുടെ സംവിധാനവും ഒറ്റനോട്ടത്തിൽ അറിയാൻ ഇമ്മാതിരി പരിച്ഛേദങ്ങൾ സഹായകങ്ങളാണ്.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ ആഴമിതി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
ആഴ്ച ഇംഗ്ലീഷ് വിലാസം https://ml.wikipedia.org/wiki/Week
ഗ്രിഗോറിയൻ കലണ്ടർ പ്രകാരം ഏഴ് ദിവസങ്ങൾ ചേർന്ന സമയത്തിന്റെ അളവാണ് ആഴ്ച .
പുരാതന ഹിന്ദു , ബാബിലോണിയനൻ , ഹീബ്രു സംസ്കാരങ്ങളും ഏഴ് ദിവസം ചേർന്നതിനെത്തന്നെയായിരുന്നു ഒരു ആഴ്ചയായി കണക്കാക്കിയിരുന്നത്.
എന്നാൽ പലയിടങ്ങളിലും മൂന്നു മുതൽ എട്ട് ദിവസങ്ങൾ ‍ചേർന്ന് ഒരു ആഴ്ചയായി കണക്കാക്കിയിരുന്നതായി ചരിത്രകാരന്മാർ പറയുന്നു.
ചന്ത ദിവസങ്ങൾ കണക്കാക്കുന്നതിനും, മറ്റു വാണിജ്യ ഇടപാടുകൾ‌ക്കുമായിട്ടാവണം ആഴ്ച എന്നൊരു ഏകകം നിർമ്മിക്കപ്പെട്ടത്.
ആഴ്ചയിലെ ദിവസങ്ങൾ
ഏഴ് ദിവസമുള്ള ആഴ്ചയിലെ ദിവസങ്ങൾ മലയാളം , ഇംഗ്ലീഷ് , ഹിന്ദി ഭാഷകളിൽ താഴെ കാണും പ്രകാരം അറിയപ്പെടുന്നു.
മലയാളം ഞായർ തിങ്കൾ ചൊവ്വ‍ ബുധൻ വ്യാഴം വെള്ളി ശനി ഇംഗ്ലീഷ് സൺഡേ (Sunday) മൺഡേ (Monday) റ്റ്യൂസ്ഡേ (Tuesday) വെനസ്ഡേ (Wednesday) തേസ്ഡേ (Thursday) ഫ്രൈഡേ (Friday) സാറ്റർഡേ (Saturday) ഹിന്ദി രവിവാർ (रविवार) സോമവാർ (सोमवार) മംഗൾവാർ (मंगलवार) ബുധ്‌വാർ (बुधवार) ഗുരുവാർ (गुरुवार, बृहस्पतिवार) ശുക്ര്‌വാർ (शुक्रवार) ശനിവാർ (शनिवार) പുറത്തേക്കുള്ള കണ്ണികൾ
ചൈന, ജപ്പാൻ വിയറ്റ്നാം എന്നിവിടങ്ങളിലെ ആഴ്ച
ആഴക്കടൽ ഇംഗ്ലീഷ് വിലാസം https://ml.wikipedia.org/wiki/Oceanic_zone കടൽ ആവാസ കേന്ദ്രങ്ങൾ ഭൂഖണ്ഡങ്ങളുടെ ചെരിഞ്ഞ പ്രതലത്തിനും പുറത്തുള്ള ആഴക്കടലിനെ പല ഉപവിഭാഗങ്ങളായി തിരിച്ചിട്ടുണ്ട്.
തീരസമുദ്രം വേലിത്തട്ടു് അഴിമുഖങ്ങൾ കടൽ പായൽകാടുകൾ പവിഴപ്പുറ്റുകൾ കടൽപ്പരപ്പ് ഭൂഖണ്ഡ അരികു് ഭൂഖണ്ഡത്തട്ടു് കടലിടുക്ക് പുറംകടൽ ആഴക്കടൽ കടൽമലകൾ ജലതാപ വിള്ളലുകൾ തണുത്ത കടൽ ഉറവകൾ കെൽപ്പ് വനങ്ങൾ അടിക്കടൽ കടൽ അടിവാരം ക സ തി
ഭൂഖണ്ഡങ്ങഴുടെ പരിധിക്കു് പുറത്തുള്ള സമുദ്രഭാഗങ്ങളെയാണു് ആഴക്കടൽ എന്നു് വിളിക്കുന്നതു്.
200 മീറ്ററോ അതിൽ കൂടുതലോ ആഴമുള്ള കടൽ ഭാഗങ്ങളാണിവ.
അവലംബം ↑ "NatureWorks."
New Hampshire Public Television - Engage.
Celebrate.
27 Oct. 2009
ആഴ്ചവട്ടം
കേരളത്തിലെ കോഴിക്കോട് ജില്ലയിലെ ഒരു ചെറുപട്ടണമാണു ആഴ്ചവട്ടം .
അവിടത്തെ സ്ഥിതിചെയ്യുന്ന ഒരു വിദ്യാലയമാണു ആഴ്ചവട്ടം ഗവ.
ഹയർ സെക്കന്ററി .
സ്കൂൾ .
ഈ വിദ്യാലയത്തിൽ എൽ.പി , യു.പി , ഹൈസ്കൂൾ  വിഭാഗങ്ങൾ ഉണ്ട് .
മാമ്പുഴയും കനോലി കനാലും ആഴ്ചവട്ടത്തിന്റെ അതിരിലൂടെ കടന്നുപോകുന്നു.
പ്രധാന ആരാധനാലയങ്ങൾ ക്ഷേത്രങ്ങൾ പതിയേരി ഭഗവതി ക്ഷേത്രം കപലേശ്വരം ക്ഷേത്രം തട്ടൻകണ്ടി ഭഗവതി ക്ഷേത്രം ആഴ്ചവട്ടം ശിവക്ഷേത്രം മോസ്കുകൾ മൂരിയാട് മസ്ജിദ് കലൂർ റോഡ് മസ്ജിദ് പള്ളികൾ മാങ്കാവ് സെന്റ് ജോസഫ്സ് ചർച്ച്
എല്ല മാർബിൾ
എല്ല മാർബിൾ ( née , സ്മിത്ത് ; ആദ്യ വിവാഹത്തിന് ശേഷം, മാർബിൾ ; രണ്ടാം വിവാഹത്തിന് ശേഷം, ടാൻഡ്ബെർഗ് , എല്ല എംഎസ് മാർബിൾ, ഓഗസ്റ്റ് 10, 1850 — 1929) ഒരു അമേരിക്കൻ ഫിസിഷ്യൻ ആയിരുന്നു.
ഇംഗ്ലീഷ്: Ella M. S. Marble .
അവളുടെ കരിയറിന്റെ തുടക്കത്തിൽ ഒരു പത്രപ്രവർത്തകയായും അധ്യാപകനായും ആക്ടിവിസ്റ്റായും പ്രവർത്തിച്ചിരുന്നു.
പെൺകുട്ടികൾ മുതൽ, സ്ത്രീകളുടെ താൽപ്പര്യങ്ങൾക്കായി കണക്കാക്കുന്ന ഏതൊരു പ്രസ്ഥാനത്തിലും അവൾ സജീവമായ താൽപ്പര്യം പ്രകടിപ്പിച്ചു.
സാഹിത്യ, ജീവകാരുണ്യ പ്രവർത്തനങ്ങളിൽ താൽപ്പര്യമുള്ള മാർബിൾ, ഡിസ്ട്രിക്റ്റ് ഓഫ് കൊളംബിയ ഫെഡറേഷൻ വുമൺസ് ക്ലബ്ബുകളുടെ പ്രസിഡന്റായി സേവനമനുഷ്ഠിച്ചു, പത്ത് സൊസൈറ്റികളും 2,500 അംഗങ്ങളും ("പ്രോ റെ നോട്ടോ", "വുമൺസ് നാഷണൽ പ്രസ് അസോസിയേഷൻ ," "വുമൺസ് റിലീഫ് കോർപ്സ്," "20-ആം. സെഞ്ച്വറി ക്ലബ് ഓഫ് യൂണിറ്റേറിയൻ ചർച്ച്," സിവിക് സെന്റർ," "ലേഡീസ് ഓക്സിലറി ബോർഡ് ഓഫ് എമർജൻസി ഹോസ്പിറ്റൽ," "ട്രാവൽ ക്ലബ്," " മെയ്‌നിന്റെ മക്കളും പുത്രിമാരും," "ഡിസ്ട്രിക്റ്റ് വുമൺസ് സഫ്‌റേജ് അസോസിയേഷൻ"); പ്രസിഡന്റ്, ജില്ലാ ഫെഡറൽ; വൈസ്- പ്രസിഡന്റ്, വുമൺസ് നാഷണൽ പ്രസ് അസോസിയേഷൻ ഫോർ സ്റ്റേറ്റ് ഓഫ് മെയ്ൻ; പ്രസിഡന്റ്, മിനസോട്ട സ്റ്റേറ്റ് സഫ്‌റേജ് അസോസിയേഷൻ; പ്രസിഡന്റ്, മിനിയാപൊളിസ് സിറ്റി സഫ്‌റേജ് അസോസിയേഷൻ; പ്രസിഡന്റ്, വാഷിംഗ്ടൺ സിറ്റി സഫ്‌റേജ് അസോസിയേഷൻ; സെക്രട്ടറി, പ്രോ റെ നോട്ടോ; സെക്രട്ടറി, വൈറ്റ് ക്രോസ് സൊസൈറ്റി ഓഫ് മിനിയാപൊളിസ് .
റഫറൻസുകൾ ↑ Ella Marie Smith Tandberg at Find a Grave.
1 2 Medical Women's National Association (U.S.) 1896 , പുറം.
sfn error: no target: CITEREFMedical_Women ' s_National_Association_(U.S.)1896 ( help )
എല്ലാ ബേക്കർ ഇംഗ്ലീഷ് വിലാസം https://ml.wikipedia.org/wiki/Ella_Baker
അമേരിക്കയിലെ ഒരു  ആഫ്രിക്കൻ-അമേരിക്കൻ പൗരാവകാശ,മനുഷ്യാവകാശ പ്രവർത്തകയായിരുന്നു എല്ലാ ജോസഫൈൻ ബേക്കർ എന്ന എല്ലാ ബേക്കർ (ജനനം - 13 ഡിസംബർ 1903 –മരണം  13 ഡിസംബർ 1986).
അമേരിക്കയിലെ വിർജീനിയയിൽ ജനിച്ച് എല്ലാ, തന്റെ ജീവിതത്തിന്റെ ഭൂരിഭാഗവും കഴിച്ചുകൂട്ടിയത് ന്യൂയോർക്കിലായിരുന്നു.
മാർട്ടിൻ ലൂഥർ കിങിനെപോലുള്ള പ്രമുഖരുടെ കൂടെ എല്ലാ പ്രവർത്തിച്ചിട്ടുണ്ട്.
ഇരുപതാം നൂറ്റാണ്ടിലെ, ആഫ്രിക്കൻ അമേരിക്കൻ നേതാക്കളിലൊരാളും, പൗരാവകാശപ്രവകർക്കിടയിലെ ഏറ്റവും സ്വാധീനമുള്ള വനിതയുമായിരുന്നു എല്ലാ ബേക്കർ.
അമേരിക്കയിലെ വിർജീനിയായിലെ ഒരു സാധാരണ കുടുംബത്തിലാണ് എല്ലാ ജനിച്ചത്.
ജോർജിയാനയും, ബ്ലേക് ബേക്കറുമായിരുന്നു മാതാപിതാക്കൾ.
എല്ലക്കു ഏഴു വയസ്സുള്ളപ്പോൾ ഈ കുടുംബം നോർത്ത് കരോളിനയിലേക്കു താമസം മാറി.
അടിമകൾ ഉയർത്തിയ പ്രക്ഷോഭങ്ങളെക്കുറിച്ചുള്ള കഥകൾ തന്റെ മുത്തശ്ശിയിൽ നിന്നും കേട്ടാണു എല്ല വളർന്നത്.
അടിമത്തത്തിന്റെ എല്ലാ വേദനകളും സഹിച്ചാണ് ബേക്കറിന്റെ മുത്തശ്ശി തന്റെ ജീവിതം കഴിച്ചു കൂട്ടിയത്.
പ്രാഥമിക വിദ്യാഭ്യാസത്തിനുശേഷം, എല്ല ഷോ സർവ്വകലാശാലയിൽ ബിരുദ പഠനത്തിനായി ചേർന്നു.
കറുത്ത വർഗ്ഗക്കാർക്കു വേണ്ടിയുള്ള നോർത്ത് കരോളിനയിലെ ഒരു സർവ്വകലാശാലയായിരുന്നു ഇത്.
തന്റെ ഇരുപത്തിനാലാമത്തെ വയസ്സിൽ എല്ല ബിരുദം പൂർത്തിയാക്കി.
തന്റെ വിദ്യാഭ്യാസ കാലത്തിൽ അനീതി എന്നതിനെയെല്ലാം ചോദ്യം ചെയ്യാൻ എല്ലാ ബേക്കർ ശ്രമിച്ചിരുന്നു.
ബിരുദം പൂർത്തിയാക്കിയശേഷം, എല്ല ന്യൂയോർക്ക് നഗരത്തിലേക്കു കുടിയേറി.
അടിമത്തത്തിൽ നിന്നും ഒരു മോചനം നേടി, കറുത്തവർഗ്ഗക്കാർ ഗ്രാമങ്ങൾ വിട്ട് നഗരങ്ങളിലേക്കു കുടിയേറുന്ന ഒരു സമയമായിരുന്നു അത്.
1929 മുതൽ 1930 വരെ എല്ല American West Indian News എന്ന പത്രത്തിൽ ജോലി ചെയ്തിരുന്നു.
ഒരു വർഷത്തിനുശേഷം, എല്ല Negro National News.
എന്ന പത്രത്തിൽ എഡിറ്റോറിയൽ അസിസ്റ്റന്റായി നിയമിക്കപ്പെട്ടു.
അമേരിക്കൻ പ്രസിഡന്റായിരുന്നു ഫ്രാങ്ക്ളിൻ ഡി. റൂസ്‌വെൽറ്റ്നടപ്പാക്കിയ വർക്സ് പ്രോഗ്രസ്സ് അഡ്മിനിസ്ട്രേഷൻ എന്ന പദ്ധതിയിൽ എല്ല അധ്യാപികയായി ജോലി ചെയ്തിരുന്നു.
ഇറ്റലി നടത്തിയ ഏത്യോപ്യൻ കടന്നാക്രമണത്തെ എല്ല ശക്തമായ ഭാഷയിൽ വിമർശിച്ചു.
എല്ലാളൻ ഇംഗ്ലീഷ് വിലാസം https://ml.wikipedia.org/wiki/Ellalan ചോഴ രാജാക്കന്മാരുടേയും ചക്രവർത്തിമാരുടേയും പട്ടിക ആദ്യകാല ചോഴരാജാക്കൾ എല്ലാളൻ കുലക്കോട്ടൻ ഇളംചേട്ചെനി കരികാലചോളൻ നെടുങ്കിള്ളി നളൻകിള്ളി കില്ലിവാലവൻ കോപ്പെരുഞ്ചോഴൻ കൊച്ചെംഗനൻ പെരുനാർകില്ലി Interregnum ( c. ) മധ്യകാല ചോളരാജാക്കൾ വിജയാലയ ചോഴൻ 848–891(?) ആദിത്യ ചോളൻ I 891–907 പരന്തക ചോളൻ I 907–950 ഗന്ധരാദിത്യ ചോളൻ 950–957 അരിഞ്ജയ ചോളൻ 956–957 സുന്ദര ചോളൻ 957–970 ആദിത്യ ചോളൻ II (co-regent) ഉത്തമ ചോളൻ 970–985 രാജരാജ ചോളൻI 985–1014 രാജേന്ദ്ര ചോളൻ I 1012–1044 രാജേന്ദ്രരാജ ചോളൻ 1044–1054 രാജേന്ദ്ര ചോളൻ II 1054–1063 വീരരാജേന്ദ്ര ചോളൻ 1063–1070 ആദിരാജേന്ദ്ര ചോളൻ 1070–1070 പിൽകാല ചോഴരാജാക്കൾ കുലോത്തുങ്ക ചോളൻ I 1070–1120 വിക്രമ ചോളൻ 1118–1135 കുലോത്തുങ്ക ചോളൻ II 1133–1150 രാജരാജ ചോളൻ II 1146–1173 രാജാധിരാജ ചോളൻ II 1166–1178 കുലോത്തുങ്ക ചോളൻ III 1178–1218 രാജരാജ ചോളൻ III 1216–1256 രാജേന്ദ്ര ചോളൻ III 1246–1279 അനുബന്ധ രാജവംശങ്ങൾ ആന്ധ്രയിലെ തെലുങ്കു ചോളർ കലിംഗയിലെ ചോഡഗംഗങ്ങൾ സിബുവിലെ രാജ്‌നേറ്റ് ചോഴ സമൂഹം ചോള സർക്കാർ ചോള മിലിട്ടറി ചോള നേവി ചോള കല ചോള സാഹിത്യം ചോളയുടെ പതാക ഗ്രേറ്റ് ലിവിംഗ് ചോള ക്ഷേത്രങ്ങൾ സോളേശ്വര ക്ഷേത്രങ്ങൾ പൂമ്പുഹാർ ഉറയൂർ മേലകടമ്പൂർ ഗംഗൈകൊണ്ട ചോളപുരം തഞ്ചാവൂർ തിരുവാരൂർ ക സ തി
മനു നീധി ചോളൻ എന്നറിയപ്പെടുന്ന തമിഴ് ചോള രാജവംശത്തിലെ അംഗമായിരുന്നു എല്ലാളൻ ( തമിഴ് : எல்லாளன் ; സിംഹള : එළාර ).
സിംഹാസനം പിടിച്ചെടുത്തതോടെ ഇന്നത്തെ ശ്രീലങ്കയിൽ ക്രി.
മു 145 മുതൽ ക്രി.
101 വരെ അനുരാധപുര രാജ്യത്തിന്റെ രാജാവായിരുന്നു.
എല്ലാളനെ പരമ്പരാഗതമായി സിംഹളന്മാർ പോലും നീതിമാനായ രാജാവായി പരാമർശിക്കുന്നു.
അദ്ദേഹത്തിന്റെ ഭരണകാലത്ത് നിയമപ്രശ്നങ്ങളുണ്ടായ സന്ദർഭങ്ങളിൽ, സുഹൃത്തിനോടും ശത്രുവിനോടും നീതിയോടെയാണ് പെരുമാറിയതെന്നും മഹത്തായ ഒരു കുറ്റകൃത്യത്തിന്റെ അടിസ്ഥാനത്തിൽ തന്റെ മകനെ വധിക്കാൻ പോലും അദ്ദേഹം ഉത്തരവിട്ടതെങ്ങനെയെന്നും മഹാവംശം പറയുന്നു.
ശ്രീലങ്കയുടെ ചരിത്രത്തിലെ മുൻകാല വംശീയ കലാപങ്ങൾ കണക്കിലെടുക്കുമ്പോൾ ഒരു പ്രമുഖ വ്യക്തിയാണ് എല്ലാളൻ.
അദ്ദേഹം ഒരു ആക്രമണകാരി ആയിരുന്നുവെങ്കിലും, ശ്രീലങ്കയിലെ ഏറ്റവും ബുദ്ധിമാനും നീതിമാനുമായ രാജാക്കന്മാരിൽ ഒരാളായി കണക്കാക്കപ്പെടുന്നു.
പുരാതന സിംഹളരുടെ പാലി പുരാവൃത്തമായ മഹാവംശയിൽ അദ്ദേഹത്തെ എടുത്തുകാണിക്കുന്നു.
വൃത്താന്തം അനുസരിച്ച്, എല്ലാളന്റെ ശത്രുവായിരുന്ന ദുത്തുഗാമുനുപോലും അദ്ദേഹത്തോട് വലിയ ബഹുമാനമുണ്ടായിരുന്നു.
യുദ്ധത്തിൽ മരിച്ച ശേഷം എല്ലാളനെ സംസ്‌കരിച്ച സ്ഥലത്ത് ഒരു സ്മാരകം പണിയാൻ ഉത്തരവിട്ടു.
ദക്ഷിണ സ്തൂപം എല്ലാളന്റെ ശവകുടീരമാണെന്ന്  വിശ്വസിക്കപ്പെടുന്നു.
എല്ലാളനെ 'ജസ്റ്റ് കിംഗ്' എന്ന് വിളിച്ചിരുന്നു.
എല്ലാളൻ എന്ന തമിഴ് പേരിന്റെ അർത്ഥം 'അതിർത്തി ഭരിക്കുന്നയാൾ' എന്നാണ്.
മഹാവംശത്തിൽ എല്ലാളനെ വിശേഷിപ്പിക്കുന്നത് "കുലീന വംശജനായ തമിഴൻ, ചോളരാജ്യത്തിൽ നിന്നുള്ളവൻ" എന്നാണ്.
അദ്ദേഹത്തിന്റെ ആദ്യകാല ജീവിതത്തെക്കുറിച്ച് വളരെക്കുറച്ചേ അറിയൂ.
145-ൽ, എല്ലാളൻ വടക്കൻ ശ്രീലങ്കയിലെ അനുരാധപുരം ആസ്ഥാനമായുള്ള രാജാരതയിൽ അധിനിവേശം നടത്തി.
അനുരാധപുരയിലെ അസേല രാജാവിന്റെ സൈന്യത്തെ പരാജയപ്പെടുത്തി രാജാരതയുടെ ഏക ഭരണാധികാരിയായി.
ചിലപ്പതികാരം , പെരിയ പുരാണം എന്നിവയിൽ അദ്ദേഹത്തെ പരാമർശിച്ചിട്ടുണ്ട്.
അതിനുശേഷം അദ്ദേഹത്തിന്റെ പേര് തമിഴ് സാഹിത്യത്തിൽ നീതിക്കു വേണ്ടിയുള്ള ഒരു രൂപകമായി ഉപയോഗിച്ചു.
തിരുവാരൂർ ആയിരുന്നു അദ്ദേഹത്തിന്റെ തലസ്ഥാനം.
തോൽവിയും മരണവും
എല്ലാളന്റെ പ്രസിദ്ധമായ ഭരണം ഉണ്ടായിരുന്നിട്ടും, അദ്ദേഹത്തോടുള്ള ചെറുത്തുനിൽപ്പ് മഹാഗാമ രാജ്യത്തിലെ സിംഹള രാജകുമാരനായ ദുട്ടുഗമുനുവിനെ ചുറ്റിപ്പറ്റിയാണ്.
എല്ലാളന്റെ ഭരണത്തിന്റെ അവസാനത്തോടെ ദുട്ടുഗാമുനു തന്റെ സഹോദരൻ സദ്ദ ടിസ്സയെ പരാജയപ്പെടുത്തി തെക്ക് തന്റെ സ്ഥാനം ശക്തിപ്പെടുത്തി.
രണ്ട് രാജാക്കന്മാർ തമ്മിൽ ഏറ്റുമുട്ടൽ നടത്തേണ്ടിവന്നു.
എല്ലാളന്റെ ഭരണത്തിന്റെ അവസാന വർഷങ്ങൾ ഇരുവരും തമ്മിലുള്ള യുദ്ധം എല്ലാളനെ ഇല്ലായ്മ ചെയ്തു.
യുവ ദുട്ടുഗാമുനുമായുള്ള യുദ്ധം നടക്കുമ്പോൾ എല്ലാളന് എഴുപത് വയസ്സിനോടടുത്തായിരുന്നു.
സംഘർഷസമയത്ത് നടന്ന ഉപരോധങ്ങളെയും യുദ്ധങ്ങളെയും കുറിച്ച് വിശദമായ വിവരണം മഹാവംശത്തിൽ കാണാം.
യുദ്ധത്തിൽ ആനകളുടെ വ്യാപകമായ ഉപയോഗവും യുദ്ധങ്ങളിൽ ജ്വലിക്കുന്ന പിച്ചും പ്രത്യേകിച്ചും രസകരമാണ്.
എല്ലാളന്റെ സ്വന്തം യുദ്ധ ആന മഹാ പബ്ബത അഥവാ 'ബിഗ് റോക്ക്' ആണെന്നും ദുത്തുഗമുനുവിന്റെ സ്വന്തം ആന ' കണ്ടുല ' ആണെന്നും പറയപ്പെടുന്നു.
ദുട്ടുഗമുനു അനുരാധപുരയോട് അടുക്കുമ്പോൾ മൂർദ്ധന്യത്തിലെത്തുന്ന യുദ്ധം നടന്നതായി പറയപ്പെടുന്നു.
തലേദിവസം രാത്രി, എല്ലാളൻ രാജാവും ദുതുഗമുനു രാജകുമാരനും അവരുടെ ഉപദേഷ്ടാക്കളുമായി ചർച്ച നടത്തിയതായി പറയപ്പെടുന്നു.
പിറ്റേന്ന് രാജാക്കന്മാർ ഇരുവരും യുദ്ധ ആനകളുടെ പുറത്ത് മുന്നോട്ട് നീങ്ങി.
എല്ലാളൻ “പൂർണ്ണ കവചത്തിൽ രഥങ്ങൾ, പട്ടാളക്കാർ, മൃഗങ്ങൾ എന്നിവരോടൊപ്പം” മുന്നോട്ടുനീങ്ങിയെങ്കിലും ദുട്ടുഗാമുനുവിന്റെ സൈന്യം എല്ലാളന്റെ സൈന്യത്തെ തുരത്തിയതായും "അവിടെയുള്ള ടാങ്കിലെ വെള്ളം കൊല്ലപ്പെട്ടവരുടെ രക്തത്താൽ ചുവന്ന ചായം പൂശിയിരുന്നു" എന്നും പറയപ്പെടുന്നു. 'എല്ലാളനെയല്ലാതെ മറ്റാരെയും കൊല്ലുകയില്ല' എന്ന് പ്രഖ്യാപിച്ച ദുട്ടുഗാമുനു തെക്കേ കവാടം അടച്ചു.
അനുരാധപുരയിൽ, ഇരുവരും ആനയുടെ പിന്നിലുള്ള യുദ്ധത്തിൽ ഏർപ്പെടുകയും വൃദ്ധനായ രാജാവിനെ ഒടുവിൽ ദുട്ടുഗമുനുവിന്റെ അമ്പുകളിലൊന്ന് കൊല്ലുകയും ചെയ്തു.
പത്തൊൻപതാം നൂറ്റാണ്ട് വരെ ദാക്കിന സ്തൂപം എല്ലാളന്റെ ശവകുടീരമാണെന്ന് വിശ്വസിക്കപ്പെട്ടിരുന്നു
അദ്ദേഹത്തിന്റെ മരണത്തെത്തുടർന്ന്‌, എല്ലാളനെ വീണുപോയ സ്ഥലത്ത് സംസ്‌കരിക്കാൻ ദുട്ടുഗാമുനു ഉത്തരവിട്ടു.
സ്ഥലത്തിന് മുകളിൽ ഒരു സ്മാരകം പണിതു.
ഇന്നും ലങ്കയിലെ രാജകുമാരന്മാർക്ക് ഈ സ്ഥലത്തോട് അടുക്കുമ്പോൾ അവരുടെ സംഗീതത്തെ നിശ്ശബ്ദമാക്കാൻ കഴിയില്ല എന്ന് മഹാവംശ പരാമർശിക്കുന്നു.
പത്തൊൻപതാം നൂറ്റാണ്ട് വരെ ദക്ഷിണ സ്തൂപം എല്ലാളന്റെ ശവകുടീരമാണെന്ന് വിശ്വസിക്കുകയും എലറ സോഹോന എന്ന് വിളിക്കുകയും ചെയ്തുവെങ്കിലും പിന്നീട് ശ്രീലങ്കൻ പുരാവസ്തു വകുപ്പ് അതിന്റെ പേര് മാറ്റി.
പുനർ‌വിജ്ഞാപനവും തിരിച്ചറിയലും വിവാദമായും കണക്കാക്കുന്നു.
ചോള സാമ്രാജ്യത്തിലെ വിശ്വസ്തരായ സൈനികരെക്കുറിച്ച് നിരവധി പരാമർശങ്ങൾ മഹാവംശത്തിൽ പറയുന്നു.
മാത്രമല്ല അവ ഒരു മഹത്തായ ശക്തിയായി ചിത്രീകരിക്കുകയും ചെയ്യുന്നു.
പരാക്രമബാഹു ഒന്നാമന്റെയും പൊളന്നറുവയിലെ വിജയബാഹു ഒന്നാമന്റെയും കാലഘട്ടത്തിൽ അവർ ക്ഷേത്രങ്ങളുടെ സംരക്ഷണച്ചുമതലയുൾപ്പെടെ വിവിധ പദവികൾ വഹിച്ചിരുന്നു.
ഏറ്റവും കഠിനാധ്വാനികളായ പോരാളികളിൽ ഒരു വിഭാഗത്തെ മഹാതന്ത്രം എന്ന് പുനർനാമകരണം ചെയ്ത് സിംഹള രാജാക്കന്മാർ അവരെ കൂലിപ്പടയാളികളായി നിയമിക്കാൻ ശ്രമിച്ച സംഭവങ്ങളുണ്ട്.
ചരിത്രകാരനായ ബർട്ടൻ സ്റ്റെയ്ൻ പറയുന്നതനുസരിച്ച്, ഈ സൈനികരെ ചോള സാമ്രാജ്യത്തിനെതിരെ നയിച്ചപ്പോൾ, അവർ മത്സരിച്ചു, അടിച്ചമർത്തപ്പെടുകയും പുറത്താക്കപ്പെടുകയും ചെയ്തു.
ഉപജീവനത്തിനായി വിവിധ ജോലികൾ സ്വീകരിച്ചുകൊണ്ട് അവർ നിഷ്ക്രിയാവസ്ഥയിൽ തുടർന്നു.